wickkiey/tamil-wikipedia-chunked huggingface dataset:
# இந்திய மூக்குக்கொம்பன்

## உடலமைப்பு

தற்போது உலகிலுள்ள காண்டாமிருகங்களிலேயே உடலளவில் மிகப்பெரிய இரண்டு காண்டாமிருகங்களில் இந்திய காண்டாமிருகமும் ஒன்றாகும். அதிக அளவாக ஆணின் தோள்பட்டையின் உயரம் சுமார் 180 செ.மீ வரை இருக்கும். சராசரி ஆணின் உயரம் 170 செ.மீ சுற்றளவு 335 செ.மீ ஆகும். இவ்விலங்கின் வெளிப்புறம் கடினமான தோலினால் பல மடிப்புகளைக் கொண்டதாகும். தோலின் புறநிறம் பழுப்பு நிறத்திலும் மடிப்புகளுக்கிடையே வெளிறிய சிவப்பு நிறத்திலும் காணப்படும். இவ்விலங்கு நீர் குட்டைகளில் இருப்பதால் உடலில் பெரும்பாலான பகுதி சேற்றுப்பூச்சைக்கொண்டிருக்கும்.இவ்விலங்கில் கண்கள், காதுகள் மற்றும் வாலின் நுனிப்பகுதி தவிர்த்து வேறு எங்கும் மயிர்கள் இராது. வாலின் நீளம் ஏறத்தாழ 70 செ.மீ ஆகும். ஆண் கொம்பன்களுக்கு கழுத்தின் அருகில் தோலினால் ஆன மடிப்புகள் தோன்றும்.  
நன்கு வளர்ந்த ஆண் பெண்னை விடக் கூடுதல் எடையைக் கொண்டிருக்கும். ஆண் 2200 முதல் 3000 கிலோ வரையும் பெண் 1600 கிலோ எடையில் இருக்கும். மிக அதிகபட்சமாக 3500 கிலோ எடையுள்ள விலங்கு ஒன்று காணப்பட்டதாக தரவுகள் கூறப்படுகிறது. கொம்பு ஆணிலும் பெண்ணிலும் காணப்படினும் பிறந்த குட்டிகளில் காணப்படுவதில்லை. இதன் கொம்பு கெராட்டின் எனப்படும் நகமியம் அல்லது கொம்புறை அல்லது நகமஞ்சளம் என்றழைக்கப்படும் பொருளாளால் ஆனதாகும். இதன் கொம்புகள் மனிதரின் நகங்களைப் போன்ற பொருளால் ஆனது. கன்றுகள் பிறந்து ஆறு ஆண்டுகளுக்கு பிறகு அவற்றின் கொம்புகள் வெளிப்படும். பெரும்பாலான வயதுவந்த விலங்குகளுக்கு கொம்பு ஏறத்தாழ 25 செ. மீ நீளம் வளரும்.. அதிகபட்சமாக சில விலங்குகளில் 57.2 செ.மீ கணக்கிடப்பட்டுள்ளது. இதன் கொம்புகள் கறுப்பு நிறத்தை கொண்டவையாகும். உயிரினக்காட்சி சாலைகளில் உள்ள விலங்குகளுக்கு காட்டில் வாழும் காண்டாமிருகங்களுக்கு இணையாக கொம்புகள் வளருவதில்லை.
# இந்திய மூக்குக்கொம்பன்

## காப்புநிலை

கால ஓவியம்]]
ஒரு காலத்தில் சிந்து சமவெளி முதல் வடக்கு பர்மா வரை பரவியிருந்த இந்திய காண்டாமிருகம், தற்போது அசாமில் உள்ள பிரம்மபுத்திராப் பள்ளத்தாக்கு, மேற்கு வங்கத்தில் உள்ள இரண்டு பாதுகாக்கப்பட்ட பகுதிகள், நேப்பாளத்தில் உள்ள சித்தவான் பள்ளத்தாக்குப் பகுதிகளில் மட்டும் தென்படுகிறது. இந்திய மற்றும் நேபாள அரசுகள் இந்திய காண்டாமிருகத்தைக் காப்பதற்காக பல்வேறு முயற்சிகள் எடுத்து வருகின்றபோதிலும் கள்ளச்சந்தையில் மிக அதிகமான விலைக்கு விற்கும் காண்டாமிருகத்தின் கொம்பினால், அடிக்கடி இவ்விலங்கு கொல்லப்படுகிறது. கிழக்கு நாடுகளில் உள்ள பாரம்பரிய வைத்தியங்களில் இக்கொம்பு அதிகமாக உபயோகிக்கப்படுகிறது. 1983-ஆம் ஆண்டிலிருந்து 1989-ஆம் ஆண்டிற்குள் அசாமி்ன் காசிரங்கா தேசிய பூங்காவில் மட்டும் 235 இந்திய காண்டாமிருகங்கள் கொல்லப்பட்டுள்ளன. கொம்பை வெட்டி எடுப்பதற்கு முதலில் விலங்கின் மீது மின்சாரம் பாய்ச்சியோ அல்லது பூச்சி கொல்லி மருந்தை கொடுத்தோ விலங்கைக் கொன்று பின் கொம்பை அறுத்துவிடுகிறார்கள்.  
இவை மிகவும் குறைந்த எண்ணிக்கையில் மற்றும் பல சிறு தனிமைப்படுத்தப்பட்ட உயிர்த்தொகைகளாக வாழ்வது இவ்வினம் அழிவதற்கு மிகவும் ஏதுவாக இருக்கிறது. இதனைத் தவிர்க்க இந்தியா மற்றும் நேபாளத்தில் பல்வேறு மீள்அறிமுகப்படுத்தி விலங்கின் பரவலை அதிகரிக்கும் முயற்சிகளும் நடந்து வருகின்றன. மீள்அறிமுகப்படுத்திய உயிர்தொகை இந்தியாவில் துவ்வா தேசிய பூங்காகாவிலும், நேபாளத்தில் ராயல் பரிடியா தேசிய பூங்கா மற்றும் ராயல் சுக்லாபன்டா தேசிய பூங்கா மிகவும் ஆரோக்கியமாக இருப்பதாக ஆராய்ச்சிகள் கூறுகின்றன.  
**இந்தியா மற்றும் நேபாளத்தில் இந்திய காண்டாமிருகத்தின் உயிர்த் தொகை (2004)**  
| காசிரங்கா தேசிய பூங்கா, அசாம் | 1600 + | 430 சதுர கி.மீ |  |
| --- | --- | --- | --- |
| ராயல் சிட்வான் தேசிய பூங்கா, நேபாளம் | 600 + | 932 சதுர கி.மீ |  |
| போபிதார வனவிலங்கு உய்விடம், அசாம் | 78 | 16 சதுர கி.மீ |  |
| சல்தாபார வனவிலங்கு உய்விடம், மேற்கு வங்காளம் | 65 | 21 சதுர கி.மீ |  |
| ஓரங்கு வனவிலங்கு உய்விடம், அசாம் | 46 | 78 சதுர கி.மீ |  |
| கோருமாரா தேசிய பூங்கா, மேற்கு வங்காளம் | 32 | 8.88 சதுர கி.மீ |  |
| மானசா தேசிய பூங்கா | இங்கு காண்டாமிருகத்தின் இருப்பு சந்தேகத்திற்குரியது | - |  |
| லோக்வா வனவிலங்கு உய்விடம் | தற்போது காண்டாமிருகம் ஏதுமில்லை | - | } |  
**மீள்அறிமுகப்படுத்தப்பட்ட பகுதிகளில் இந்திய காண்டாமிருகத்தின் உயிர்த் தொகை**  
| துவ்வா தேசிய பூங்கா, இந்தியா | 21 |  |
| --- | --- | --- |
| ராயல் பரிடியா தேசிய பூங்கா, நேபாளம் | 85 |  |
| ராயல் சுக்லாபன்டா தேசிய பூங்கா, நேபாளம் | 16 | } |  
1910-ஆம் ஆண்டு முதல் இந்திய காண்டாமிருகத்தின் உயிர் தொகையியல் புள்ளி விபரத்தின் போக்கு ஆதாரம் : here.  
<table>
<tr>
<td>
| 1910 | 100 |  |  |
| --- | --- | --- | --- |
| 1952 | 350 | 300 | 50 |
| 1958 | 700 | 400 | 300 |
| 1963 | 600 |  |  |
| 1964 | 625 | 440 | 185 |
| 1966 | 740 | 575 | 165 |
| 1968 | 680 |  |  |
| 1971 | 630 |  |  |
| 1983 | 1000 |  |  |
| 1984 | 1500 |  |  |
| 1986 | 1711 | 1334 | 377 |
| 1987 | 1700 |  |  |
| 1990 | 1700 |  |  |
| 1994 | 1900 |  |  |
| 1995 | 2135 | 1600 | 535 |
| 1997 | 2095 |  |  |
| 1998 | 2100 |  |  |
| 2000 | 2500 |  |  |
| 2002 | 2500 |  |  |
| 2005 | 2400 | } |  |
</td>
<td></td>
</tr></table>
# இந்திய மூக்குக்கொம்பன்

## சின்னம்

இந்திய காண்டாமிருகம் அசாம் மாநிலத்தின் மாநில விலங்காகும். மேலும் அசாம் எண்ணெய் நிறுவனம் மற்றும் சியட் டயர் நிறுவனத்தின் சின்னமும் இந்திய காண்டாமிருகம் ஆகும்.
# உமர் முக்தார்

**ஒமர் முக்தார்** (*Omar Mukhtar*, 1858 - செப்டம்பர் 16, 1931) மினிபா எனும் பழங்குடி இனத்தைச்சார்ந்த இவர் லிபியாவில் பார்குவா எனும் சிறிய கிராமத்தில் பிறந்தார். 1912 ஆம் ஆண்டில் இருந்து 20 ஆண்டுகளாக லிபியாவில் இத்தாலியரின் ஆதிக்கத்துக்கு எதிராகப் போராடியவர். இவர் இத்தாலியர்களால் கைது செய்யப்பட்டு 1931 இல் தூக்கிலிடப்பட்டார்.
# உமர் முக்தார்

## சிறு வயது வாழ்க்கை

16ஆம் வயதை எட்டுகையில் இவரது தந்தை காலமானார். இவருடைய மாமனார் ஹுசைன் எல் கரியானி (Hussein El Gariani) யின் பராமரிப்பில் வளர்ந்தார். அப்த் அகாதிர் போடியா (Abd Akader Bodia) இவருக்கு குர்ஆன் ஓதிக் கொடுத்தார்.  
1912 ல் இத்தாலி லிபியாவை துருக்கியிடமிருந்து கைபற்றியது. அது முதல் இத்தாலி சுமார் சுமார் **20 வருடங்களுக்கும்** மேலாக இத்தாலியின் காலணி ஆதிக்கத்தின் கீழ் லிபியா இருப்பதை விரும்பாத முக்தார் அவ்வாட்சியை எதிர்க்க **எதிர்ப்பு இயக்கம்** நடத்தி அதன் தலைவராக களம் கண்டவர். ஒமர் தன் எதிர்ப்பு இயக்கத்தை ஒழுங்கு படுத்தப்பட்ட, தீரமிக்க மற்றும் சீர்மிக்க இயக்கமாக வழிநடத்தி இத்தாலியை எதிர்த்தார்.
# உமர் முக்தார்

## இத்தாலி- துருக்கி யுத்தம்

1911- ஒக்டோபர் மாதம் இத்தாலி- துருக்கி யுத்த காலம் அது. அட்மிரல் லுயிஜி பராவெல்லி (Luigi Faravelli) யின் தலைமையில் சென்ற இத்தாலிய கடற்படை அணி லிபிய கரையோர கிராமத்தைக் கைப்பற்றியது.
“லிபியர்களே! உடனடியாக சரணடையுங்கள். இல்லையேல் திரிப்போலி நகரைத் துவம்சம் செய்துவிடுவோம்.” என அட்மிரல் பராவெல்லி பொறி தெறிக்க முழங்கினார்.  
லிபியர்கள் சரணடையவில்லை. மாறாக, தலைநகரைவிட்டு வேறிடங்களுக்கு ஓடி மறைந்தனர். விளைவு 3 நாட்களாக முசோலினியின் படை திரிப்போலியின் மீது குண்டு மாரி பொழிந்தது. திரிப்போலிடேனியன்ஸ் (Tripolitanians) என்ற பெயரில் ஒரு புது பிரகடனத்தை இத்தாலி வெளியிட்டது.  
இத்தாலிக்கும் லிபியாவுக்குமிடையே உக்கிரப் போர் மூண்டது. தமது நாட்டு பாலைவனப் புவியியல் அமைப்பைப் பற்றி நன்கு பரிச்சயமுள்ளவர் உமர் முக்தார். அந்த அறிவைப் பயன்படுத்தி இத்தாலிக்கெதிராகப் போர்புரியும் உத்திகளைத் தன் படை வீரர்களுக்குக் கற்றுக் கொடுத்தார்.
அன்று உலகில் மிகவும் பலம் பொருந்திய ஒரு அணியாக பெனிட்டோ முசோலினி (Benito Mussolini) படை விளங்கியது. எனினும், பாலைவனப் புவியியலை அவர்கள் புரிந்துகொள்ள முடியாமல் தடுமாறினர்.  
*ஒமர் முக்தார்* தொழில் ரீதியாக குரானை போதிக்கும் ஆசான். ஆனாலும் மிகச்சிறந்த கொரில்லா முறை போர்தந்திரவாதியாக விளங்கினார். தன் இயக்கத்தினருக்கு இவரே ஆசானாக இருந்து கொரில்லா போர் முறையை பயிற்றுவித்தார். பாலைவனங்களில் போர் புரியும் தந்திரங்களையும் அறிந்தவர். பல நேரங்களில் இத்தாலியப் படையை தாக்குதலினால் நிலைகுலையச் செய்திருக்கின்றார். இருப்பினும் 1931ம் ஆண்டு செப்டம்பர் 11ம் திகதி பாசிஸ இத்தாலிப் படையினரால் உமர் முக்தார் சுற்றிவளைக்கப்பட்டு கைது செய்யப்பட்டார். இதனால் 20 ஆண்டுகாலம் தொடர்ந்த போர் முடிவுக்கு தளர்ந்தது இறுதியில் இத்தாலியப் படைகளால் சிறைப்பிடிக்கப்பட்டு **மரணதணைடனை** விதிக்கப்பட்டு தூக்கிலிடப்பட்டார்.
# உமர் முக்தார்

## பதிவுகள்

ஒமர் முக்தார் கைது செய்யபட்டு தண்டனையை எதிர்நோக்கியிருந்தபொழுது எடுக்கப்பட்ட புகைப்படம் இத்தாலி நாட்டுக்கெதிராக லிபியா மக்களைக் கிளர்ந்தெழச் செய்தது. இவருடைய *வாழ்க்கை வரலாறு * மற்றும் போராட்டங்களைச் சித்தரிக்கும் விதமாக ஆங்கிலத் திரைப் படம் **ஒமர் முக்தார்** என்ற பெயரில் 1980 களில் வெளியிடப்பட்டது. மக்களிடையே அத்திரைப்படம் மகத்தான வரவேற்பைப் பெற்றது என்பது குறிப்பிடத்தக்கது.
# வார்ப்புரு:IUCN2008

<includeonly>
| vauthors=}}
| last1= }}}}}}
| first1=}}
| last2= }}}
| first2=}
| last3= }}}
| first3=}
| last4= }}}
| first4=}
| last5= }}}
| first5=}
| last6= }}}
| first6=}
| last7= }}}
| first7=}
| last8= }}}
| first8=}
| last9= }}}
| first9=}
| last10= }}}
| first10=}
| author1-link=}}}}}}}}}}}}
| author2-link=}}}}}}}}
| author3-link=}}}}}}}}
| author4-link=}}}}}}}}
| author5-link=}}}}}}}}
| author6-link=}}}}}}}}
| author7-link=}}}}}}}}
| author8-link=}}}}}}}}
| author9-link=}}}}}}}}
| author10-link=}}}}}}}}
| display-authors=}}}}
| last-author-amp=}}}}
| year=}
| title=*}*
| id=}
| access-date=}}}
| version=2008
| criteria-version=}
| ref=
}}</includeonly><noinclude>
# வார்ப்புரு:IUCN2008

## குறிப்பு

2008 ஆம் ஆண்டு பன்னாட்டு இயற்கைப் பாதுகாப்புச் சங்கம் வரையறுத்த காப்பு நிலை செம்பட்டியல் பற்றிய குறிப்புகளை உருவாக்குவதற்கான வார்ப்புரு.
# வார்ப்புரு:IUCN2008

## பயன்பாடு

அனைத்து அளவுருக்களும் **'தேவை**'  
IUCN2008
|assessors=
|year=
|id=
|title=
|downloaded=
# வார்ப்புரு:IUCN2008

## உதாரண பயன்பாடு

IUCN2008
|assessors=Kierulff, M.C.M., Rylands, A.B. & de Oliveira, M.M.
|year=2008
|id=11506
|title=Leontopithecus rosalia
|downloaded=06 Oct 2008  
-  
எனக் காட்டப்படும்.
# வார்ப்புரு:IUCN2008

## மேலும் பார்க்க

-
-
# வார்ப்புரு:MSW3

<noinclude>
---
This template takes an optional id parameter.  
More specific versions of this template are available to aid editors refer to specific sections of the book. These include:
:
:
:
:
:
:
:
:
:
:
:
:
:
:
:
:
</noinclude>
# எப்பிகொனைடீ

**எப்பிகொனைடீ** *(Epigonidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை சிறிய மீன்கள். இவற்றுள் பெரிய மீன்களைக் கொண்ட இனமான *எப்பிகோனசு டெலெசுக்கோப்சு* 75 சதம மீட்டர் நீளமாக வளரக்கூடியது. ஆனால், இக் குடும்பத்தைச் சேர்ந்த பெரும்பாலான மீனினங்கள் 20 சதம மீட்டருக்கு மேல் நீளமாக வளர்வதில்லை.  
இவை மிதவெப்பவலய, வெப்பவலயக் கடல் பகுதிகளில் உலகம் முழுவதும் பரந்து காணப்படுகின்றன. கடல் தளத்துக்கு அண்மையில் வாழும் இம் மீனினங்கள் கடலில் 3,000 மீட்டர் ஆழம் வரையில் காணப்படுகின்றன.
# எப்பிகொனைடீ

## வகைப்பாடு

இக் குடும்பத்தில் ஏழு பேரினங்களில் 34 இனங்கள் உள்ளன.  
- *பிரெஃபோசுட்டோமா* *(Brephostoma)* பேரினம்.
- *பிரிங்மானெலா* *(Brinkmannella)* பேரினம்
- *எப்பிகோனசு* *(Epigonus)* பேரினம்
- *புளோரன்சியேலா* *(Florenciella)* பேரினம்
- *மைக்குரோய்த்திசு* *(Microichthys)* பேரினம்
- *ரோசென்பிளாட்டியா* *(Rosenblattia)* பேரினம்
- *இஸ்ஃபிரீனொப்சு* *(Sphyraenops)* பேரினம்
# மலகாந்தைடீ

**மலகாந்தைடீ** *(Malacanthidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை பொதுவாகக் கடலில் வாழும் சிறிய மீன்கள். இவற்றில் பெரிய வகை மீனினங்கள் உணவுக்காகப் பிடிக்கப்படுகின்றன. இவற்றில் பாதரசம் இருப்பதனால், கருவுற்றிருக்கும் பெண்களும், குழந்தைக்குப் பால் கொடுக்கும் பெண்களும் இதனை உண்ணுவதைத் தவிர்க்க வேண்டும் என அறிவுறுத்தப்படுகின்றது. இக் குடும்பத்தில் உள்ள சிறிய பலநிற மீன்கள் காட்சியகங்களில் வைக்கப்படுகின்றன.
# 2009 இந்தியப் பொதுத் தேர்தல்

இந்தியக் குடியரசின் பதினைந்தாவது மக்களவையை தேர்தல் 5 கட்டங்களாக 2009ல் நடைபெற்றது. இது 30 ஆண்டுகளுக்கு பிறகு மாற்றியமைக்கப்பட்ட தொகுதிகளை கொண்டு நடத்தப்பட்டது. தேர்தலில் வெற்றி பெற்ற உறுப்பினர்களைக் கொண்டு பதினைந்தாவது மக்களவை கட்டமைக்கப்பட்டது. ஆட்சியில் இருந்த இந்திய தேசிய காங்கிரசு தலைமையில் ஐக்கிய முற்போக்குக் கூட்டணி மீண்டும் வெற்றி பெற்று மன்மோகன் சிங் இரண்டாம் முறையாக பிரதமரானார்.
# 2009 இந்தியப் பொதுத் தேர்தல்

## கால அட்டவணை

ஏப்ரல் 16, ஏப்ரல் 23, ஏப்ரல் 30, மே 7, மே 13 ஆகிய தேதிகளில் நடைபெறும் என தேர்தல் ஆணையம் அறிவித்தது.
மணிப்பூரில் ஏப்ரல் 23 உள்ளூர் விடுமுறை ஆதலால் ஒரு நாள் முன்னதாக ஏப்ரல் 22 அன்று தேர்தல் நடைபெற்றது.  
ஜம்மு காஷ்மீர், உத்திர பிரதேசம் ஆகிய மாநிலங்களில் 5 கட்டங்களிலும், பீகாரில் நான்கு கட்டங்களிலும், மகாராட்டிரம், மேற்கு வங்காளத்தில் மூன்று கட்டங்களிலும், ஆந்திரப்பிரதேசம், அசாம், ஜார்கண்ட், கர்நாடகா, மத்திய பிரதேசம், மணிப்பூர், ஒரிசா, பஞ்சாப் ஆகிய மாநிலங்களில் 2 கட்டங்களிலும் மற்ற மாநிலங்களில் ஒரே கட்டத்திலும் தேர்தல் நடைபெற்றது.  
**முதல் கட்டம் - ஏப்ரல் 16** - அந்தமான் நிக்கோபார் தீவுகள், அருணாசலப் பிரதேசம், சத்தீஸ்கர், கேரளம், லட்சத்தீவுகள், மேகாலயா, மிசோரம், நாகாலாந்து, ஆந்திரப் பிரதேசம், அஸ்ஸாம், ஜார்க்கண்ட், மணிப்பூர், ஒரிசா, மகாராட்டிரம், பீகார், ஜம்மு காஷ்மீர், உத்திரப் பிரதேசம்  
**இரண்டாம் கட்டம் - ஏப்ரல் 23** - கோவா, திரிபுரா, ஆந்திரப் பிரதேசம், அஸ்ஸாம், ஜார்க்கண்ட், மணிப்பூர், ஒரிசா, கர்நாடகம், மத்தியப் பிரதேசம், மகாராட்டிரம், ஜம்மு காஷ்மீர், உத்திரப் பிரதேசம்.  
**மூன்றாம் கட்டம் - ஏப்ரல் 30** தமன் தியூ, தாத்ரா மற்றும் நகர் ஹவேலி, குஜராத், சிக்கிம், கர்நாடகம், மத்தியப் பிரதேசம், மகாராட்டிரம், மேற்கு வங்காளம், பீகார், ஜம்மு காஷ்மீர், உத்திரப் பிரதேசம்.  
**நான்காம் கட்டம் - மே 7** - தில்லி, அரியானா, இராஜஸ்தான், பஞ்சாப், மேற்கு வங்காளம், பீகார், ஜம்மு காஷ்மீர், உத்திரப் பிரதேசம்.  
**ஐந்தாம் கட்டம் - மே 13** - சண்டிகர், இமாச்சலப் பிரதேசம், புதுச்சேரி, தமிழ்நாடு, உத்தராகண்டம், பஞ்சாப், மேற்கு வங்காளம், ஜம்மு காஷ்மீர், உத்திரப் பிரதேசம்.
# 2009 இந்தியப் பொதுத் தேர்தல்

## கால அட்டவணை

### ஒவ்வொரு கட்டத்துக்குமான விரிவான தேர்தல் நிகழ்ச்சி அட்டவணை

**'''2009 பொதுத் தேர்தலுக்கான விரிவான அட்டவணை'''**  
| தேர்தல் நிகழ்வு | கட்டங்கள் |  |  |  |  |  |  |  |
| --- | --- | --- | --- | --- | --- | --- | --- | --- |
| அறிவிப்பு | திங்கள், 02-மார்ச் |  |  |  |  |  |  |  |
| அறிக்கை வெளியீடு | திங்கள், 23-மார்ச் | சனி, 28-மார்ச் | வியாழன், 02-ஏப்ரல் | சனி, 11-ஏப்ரல் | வெள்ளி, 17-ஏப்ரல் |  |  |  |
| விண்ணப்பம் அளிப்பதற்கான கடைசி தேதி | திங்கள், 30-மார்ச் | சனி, 04-ஏப்ரல் | வியாழன், 09-ஏப்ரல் | சனி, 18-ஏப்ரல் | வெள்ளி, 24-ஏப்ரல் |  |  |  |
| விண்ணப்பங்களை கூர்ந்தாய்தல் | செவ்வாய், 31-மார்ச் | Mon, 06-ஏப்ரல் | சனி, 11-ஏப்ரல் | வெள்ளி, 10-ஏப்ரல் | திங்கள், 20-ஏப்ரல் | சனி, 25-ஏப்ரல் |  |  |
| வேட்பாளர்கள் விண்ணப்பங்களை விலக்கிக்கொள்வதற்கான கடைசி தேதி | வியாழன், 02-ஏப்ரல் | புதன், 08-ஏப்ரல் | திங்கள், 13-ஏப்ரல் | புதன், 15-ஏப்ரல் | திங்கள், 13-ஏப்ரல் | புதன், 22-ஏப்ரல் | திங்கள், 27-ஏப்ரல் | செவ்வாய், 28-ஏப்ரல் |
| வாக்கு பதிவு நாள் | வியாழன், 16-ஏப்ரல் | புதன், 22-ஏப்ரல் | வியாழன், 23-ஏப்ரல் | வியாழன், 30-ஏப்ரல் | வியாழன், 07-மே | புதன், 13-மே |  |  |
| வாக்குகளை எண்ணுதல் | சனி, 16-மே |  |  |  |  |  |  |  |
| தேர்தல் முடிவதற்கான தேதி | வியாழன், 28-மே |  |  |  |  |  |  |  |
| ஆதாரம்: இந்திய தேர்தல் ஆணையத்தின் அதிகாரபூர்வ செய்தி வெளியீடு - மார்ச் 2, 2009 | } |  |  |  |  |  |  |  |  
**குறிப்பு:-**
- கட்டம் 2அ - இது மணிப்பூருக்கு மட்டும் (ஏப்ரல் 23 விடுமுறையாதலால் தனி நிகழ்ச்சி நிரல்)
- கட்டம் 3ஆ - இது ஜம்மு காஷ்மீருக்கு மட்டும் (ஏப்ரல் 13, 14 விடுமுறையாதலால் தனி நிகழ்ச்சி நிரல்)
- கட்டம் 3இ - இது குஜராத், தமன் தியூ, தாத்ரா மற்றும் நகர் ஹவேலி & சிக்கிமுக்கு மட்டும் (ஏப்ரல் 10 இம் மாநிலக்களுக்கு \ யூபி-ங்களுக்கு விடுமுறை இல்லை ஆனால் மூன்றாம் கட்டத்தில் தேர்தல் நடக்கும் மற்ற மாநிலங்களுக்கு அன்று விடுமுறையாதலால் தனி நிகழ்ச்சி நிரல்)
- கட்டம் 5ஆ - இது உத்திரப் பிரதேசத்திற்கு மட்டும் (ஏப்ரல் 27 விடுமுறையாதலால் தனி நிகழ்ச்சி நிரல்)
# 2009 இந்தியப் பொதுத் தேர்தல்

## சட்டமன்றத் தேர்தல்

ஆந்திரப் பிரதேசம், ஒரிசா, சிக்கிம் ஆகிய மாநிலங்களின் சட்டமன்றங்கள் முறையே மே 30, ஜூன் 29, ஜூன் 23 ஆகிய தேதிகளில் முடிவதால் இவற்றிற்கு பொதுத் தேர்தலுடன் இணைத்து தேர்தல் நடத்தப்படுகிறது
# 2009 இந்தியப் பொதுத் தேர்தல்

## முக்கிய கட்சிகள்

- ஐக்கிய முற்போக்குக் கூட்டணி - United Progressive Alliance
:* இந்திய தேசிய காங்கிரசு
:* தேசியவாத காங்கிரசு கட்சி
:* இராச்டிரிய ஜனதா தளம்
:* லோக் சனசக்தி கட்சி
:* திராவிட முன்னேற்றக் கழகம்
:* விடுதலைச் சிறுத்தைகள்  
- பீகாரில் லாலு பிரசாத் யாதவின் இராச்டிரிய ஜனதா தளம் இராம் விலாசு பாசுவான் தலைமையிலான லோக் சன சக்தி கட்சியிடம் செய்து கொண்ட உடன்படிக்கைப்படி இராச்டிரிய ஜனதா தளம் 24 இடங்களிலும் லோக் சன சக்தி கட்சி 12 இடங்களிலும் போட்டியிடும். காங்கிரசுக்கு 3 இடங்களை அவை ஒதுக்கியுள்ளன.. தொகுதி பங்கீடு பேச்சுவார்த்தைக்கு காங்கிரசு அழைக்கப்படவில்லை. 3 இடங்கள் ஒதுக்கப்பட்டிருப்பதால் காங்கிரசு அதிருப்தியில் உள்ளது. இவ்வுடன்படிக்கையை ஏற்றுக்கொள்ள முடியாது என அறிவித்துள்ளது.  
- மகாராட்டிராவில் இந்திய தேசிய காங்கிரசுக்கும் தேசியவாத காங்கிரசு கட்சிக்கும் தொகுதிகளை பகிர்ந்து கொள்வதில் உடன்பாடு ஏற்பட்டுள்ளது. இதன் படி இந்திய தேசிய காங்கிரசு 26 இடங்களிலும், தேசியவாத காங்கிரசு கட்சி 22 இடங்களிலும் போட்டியிடுகின்றன.  
- தமிழகத்தில் பா.ம.க அதிமுகவுடன் மக்களவை தேர்தலில் கூட்டணி வைக்க அக்கட்சியின் பொது குழு முடிவெடுத்துள்ளது, அதைத்தொடர்ந்து மத்திய அமைச்சர்களாக உள்ள அன்புமணி இராமதாசு & வேலு ஆகியோர் இன்னும் 2 நாட்களில் பதவி விலக உள்ளனர்.  
- தேசிய ஜனநாய கூட்டணி
:* பாரதிய ஜனதா கட்சி
:* சிவசேனா
:* ஜனதா தளம் (ஐக்கிய)  
+ மகாராட்டிராவில் சிவசேனாவுக்கும் பாஜகவுக்கும் தொகுதிகளை பகிர்ந்து கொள்வதில் உடன்பாடு ஏற்பட்டுள்ளது. இதன் படி சிவசேனா 22 இடங்களிலும், பாஜக 26 இடங்களிலும் போட்டியிடுகின்றன .  
- ஐக்கிய தேசிய முற்போக்கு கூட்டணி
:* இந்திய பொதுவுடமைக் கட்சி (மார்க்சியம்)
:* பகுஜன் சமாஜ் கட்சி
:* இந்திய பொதுவுடமைக் கட்சி
:* தெலுங்கு தேசம் கட்சி
:* அனைத்திந்திய பார்வார்டு ப்ளாக்
:* அனைத்திந்திய அண்ணா திராவிட முன்னேற்றக் கழகம்
:* மறுமலர்ச்சி திராவிட முன்னேற்றக் கழகம்
# 2009 இந்தியப் பொதுத் தேர்தல்

## மற்ற கட்சிகள் பற்றிய செய்தி

:* பிஜு ஜனதா தளம் - தேசிய ஜனநாய கூட்டணியில் இருந்த பிஜு ஜனதா தளம் பாஜகவுடனான தனது உறவை முறித்துக்கொண்டது . இது வரை எந்த கூட்டணியிலும் இணையவில்லை எனவும் தேர்தலுக்கு பிறகு கூட்டணி வைத்து அரசில் பங்கேற்பது எனவும் முடிவெடுத்துள்ளது. எனினும் இக்கட்சியை மூன்றாவது அணியில் இணைக்க இந்திய பொதுவுடமைக் கட்சி (மார்க்சியம்) தலைவர்கள் முயன்று வருகிறார்கள்.  
:* சமாஜ்வாதி கட்சி உடன் காங்கிரசு உத்திரப்பிரதேசத்தில் வைக்க முயன்ற கூட்டணி, தொகுதி ஒதுக்கீட்டில் ஏற்பட்ட சிக்கல் காரணமாக முறிந்தது.  
:* அகில இந்திய திரிணாமுல் காங்கிரசு உடன் மேற்கு வங்காளத்தில் காங்கிரசு கட்சி உடன்படிக்கை செய்து கொண்டு தேர்தலை சந்திக்கிறது ,., உடன்படிக்கைப்படி காங்கிரசு 12 இடங்களிலும் திரிணாமுல் காங்கிரசு 28 இடங்களிலும் போட்டியிடும்.
# 2009 இந்தியப் பொதுத் தேர்தல்

## முக்கிய விடயங்கள்

- பொருளாதாரம்
:* தராண்மைவாதம் - Economic liberalization in India
:* ஏழ்மை (வறுமைக் கோட்டுக்கு கீழ் 25% (2007 est.))
:* உழவர் நிவாரணம்
:* தேசிய நாட்டுப்புற தொழில் உத்திரவாத திட்டம்
:* உலகப் பொருதார நெருக்கடி
:* இந்திய தேசிய கடன் - 59% of GDP (federal and state debt combined) (2008 est.)
:* வணிகம்
:* வரி
:* சிறப்பு பொருளாதார மண்டலம்
- பாதுகாப்பு
:* 26 நவம்பர் 2008 மும்பாய் தாக்குதல்கள்
:* பயங்கரவாதம்
:* நக்சலைட்
:* படைத்துறை இயந்திரமயமாக்கம் (military modernization)
:* அணுகுண்டுப் பரிசோதனை
:* காஷ்மீர்
:* அசாம்
:* பாகிஸ்தான்
- சட்டம்
:* Prevention of Terrorist Activities Act (POTA)
- தலைமைத்துவம்
- நிர்வாகம்/நல்லாட்சி
:* ஊழல்
:* cronyism
:* குற்றவாளி அரசியல்வாதிகள்
:* பீகார்
- வெளிநாடு விவகாரங்கள்
:* இலங்கை இனப்பிரச்சினை  
- உணவு, குடிநீர்
:* ஒகேனக்கல் கூட்டு குடிநீர்த் திட்டம்
- கல்வி
:* இட ஒதுக்கீடு
- நலம்
:* ஏழைகளுக்கான நலக் காப்புறுதி
- மனித உரிமைகள்
:* ஒரினச்சேர்க்கையாளர் உரிமைகள்
:* தொழிலாளர் உரிமைகள்
- சமூக நீதி
:* பெண்களுக்கான 33% ஒதுக்கீடு
- சூழல்
- ஆற்றல்
:* அணு மின் நிலையம்
- உள்கட்டுமானம்
:* போக்குவரத்து
:::* சேது சமுத்திரக் கால்வாய்த் திட்டம்
:* தொலைத்தொடர்பு
:* தகவல் தொழில்நுட்பம்
- ஊர் வளர்ச்சி
- சமூக நல்லிணக்கம்
:* சிறுபான்மையினோர் உரிமைகள்
:* மொழி உரிமைகள்
:* சமய நல்லிணக்கம்
:::* குஜராத் கலவரம்
# 2009 இந்தியப் பொதுத் தேர்தல்

## புள்ளி விபரங்கள்

- வாக்குரிமை கொண்டோர்: 713,77 கோடி
- வாக்குப் பதிவு நிலையங்கள்: 834,944
- காவலர்கள்: 2.1 மில்லியன்
- தேர்தல் அலுவலர்கள்: 46,90,575 லட்சம்
- இத்தேர்தலில் போட்டியிட்ட மொத்த வேட்பாளர்கள் = 8070, அதில் ஆண் வேட்பாளர்கள் = 7514 பெண் வேட்பாளர்கள் = 556
- அதிகளவாக தென் சென்னை தொகுதியில் 43 வேட்பாளர்கள் போட்டியிட்டனர், குறைந்தளவாக நாகாலாந்தில் 3 வேட்பாளர்கள் போட்டியிட்டனர்.
- மின் வாக்குப்பதிவு இயந்திரங்கள்: 1.1 மில்லியன்
ஆதாரங்கள்:
# 2009 இந்தியப் பொதுத் தேர்தல்

## முடிவுகள்

காங்கிரசு தலைமையிலான ஐக்கிய முற்போக்குக் கூட்டணி 262 இடங்களிலும் பாசக தலைமையிலான தேசிய ஜனநாய கூட்டணி 160 இடங்களிலும் இடதுசாரிகள் உள்ள மூன்றாவது அணி 79 இடங்களிலும் 4வது அணி 28 இடங்களிலும் மற்றவர்கள் 14 இடங்களிலும் வென்றார்கள். அதிக இடங்களில் வென்ற ஐக்கிய முற்போக்குக் கூட்டணி ஆட்சி அமைத்தது.
# 2009 இந்தியப் பொதுத் தேர்தல்

## முடிவுகள்

### கட்சி சார்பான முடிவுகள்

| கட்சியின் பெயர் | வெற்றிபெற்ற தொகுதிகள் |  |
| --- | --- | --- |
| இந்திய தேசிய காங்கிரசு | 206 |  |
| பாரதிய ஜனதா கட்சி | 116 |  |
| சமாஜ்வாதி கட்சி | 23 |  |
| பகுஜன் சமாஜ் கட்சி | 21 |  |
| ஜனதா தளம் (ஐக்கிய) | 20 |  |
| அகில இந்திய திரிணாமுல் காங்கிரசு | 19 |  |
| திராவிட முன்னேற்றக் கழகம் | 18 |  |
| இந்திய பொதுவுடமைக் கட்சி (மார்க்சியம்) | 16 |  |
| பிஜு ஜனதா தளம் | 14 |  |
| சிவசேனா | 11 |  |
| தேசியவாத காங்கிரசு கட்சி | 9 |  |
| அனைத்திந்திய அண்ணா திராவிட முன்னேற்றக் கழகம் | 9 |  |
| தெலுங்கு தேசம் கட்சி | 6 |  |
| இராச்டிரிய லோக்தளம் | 5 |  |
| இந்திய பொதுவுடமைக் கட்சி | 4 |  |
| இராச்டிரிய ஜனதா தளம் | 4 |  |
| அகாலி தளம் | 4 |  |
| ஜனதாதளம் (மதசார்பற்ற) | 3 |  |
| ஜம்மு காசுமீர் தேசிய மாநாடு | 3 |  |
| அனைத்திந்திய பார்வர்ட் பிளாக் | 2 |  |
| ஜார்கண்ட் முக்தி மோர்சா | 2 |  |
| புரட்சிகர சோஷலிசக் கட்சி | 2 |  |
| தெலுங்கானா இராச்டிர சமிதி | 2 |  |
| முசுலிம் லீக் கேரளா மாநில கமிட்டி | 2 |  |
| அசாம் கன பரிசத் | 1 |  |
| அசாம் ஐக்கிய ஜனநாயக முன்னனி | 1 |  |
| கேரளா காங்கிரசு (மணி) | 1 |  |
| மறுமலர்ச்சி திராவிட முன்னேற்றக் கழகம் | 1 |  |
| நாகாலாந்து மக்கள் முன்னனி | 1 |  |
| சிக்கிம் ஜனநாயக முன்னனி | 1 |  |
| அனைத்திந்திய மஜ்ஜிலிசு -ஈ- இட்டேகான்டுல் முசுலிமீன் | 1 |  |
| பகுஜன் விகாசு ஆகன்டி | 1 |  |
| போடோலாந்து மக்கள் முன்னணி | 1 |  |
| அரியானா ஜன்கிட் காங்கிரசு (பஜன்லால்) | 1 |  |
| ஜார்கண்ட் விகாசு மோர்சா (பிரஜாடன்டிரிக்) | 1 |  |
| சுவாபிமனி பக்சா | 1 |  |
| விடுதலைச் சிறுத்தைகள் | 1 |  |
| சுயேச்சைகள் | 9 | } |
# 2009 இந்தியப் பொதுத் தேர்தல்

## முடிவுகள்

### மாநிலங்கள் & ஒன்றியப்பகுதிகள் வாரியான முடிவுகள்
| align=சுயேச்சை | align=1 | ஐக்கிய முற்போக்குக் கூட்டணி |  |  |
| அந்தமான் நிக்கோபார் தீவுகள்
(1) | 'பாரதிய ஜனதா கட்சி''' | '1''' | '44.21%''' | **தேசிய ஜனநாய கூட்டணி** |
| align=இந்திய தேசிய காங்கிரசு | align=0 | align=42.46% | ஐக்கிய முற்போக்குக் கூட்டணி |  |
| சண்டிகர்
(1) | 'இந்திய தேசிய காங்கிரசு''' | '1''' | '46.87%''' | **ஐக்கிய முற்போக்குக் கூட்டணி** |
| align=பாரதிய ஜனதா கட்சி | align=0 | align=29.71% | தேசிய ஜனநாய கூட்டணி |  |
| தாத்ரா மற்றும் நகர் ஹவேலி
(1) | 'பாரதிய ஜனதா கட்சி''' | '1''' | '46.43%''' | **தேசிய ஜனநாய கூட்டணி** |
| align=இந்திய தேசிய காங்கிரசு | align=0 | align=45.87% | ஐக்கிய முற்போக்குக் கூட்டணி |  |
| தமன் தியூ
(1) | 'பாரதிய ஜனதா கட்சி''' | '1''' | '65.49%''' | **தேசிய ஜனநாய கூட்டணி** |
| align=இந்திய தேசிய காங்கிரசு | align=0 | align=28.97% | ஐக்கிய முற்போக்குக் கூட்டணி |  |
| தில்லி
(7) | 'இந்திய தேசிய காங்கிரசு''' | '7''' | '57.11%''' | **ஐக்கிய முற்போக்குக் கூட்டணி** |
| align=பாரதிய ஜனதா கட்சி | align=0 | align=35.23% | தேசிய ஜனநாய கூட்டணி |  |
| லட்சத்தீவுகள்
(1) | 'இந்திய தேசிய காங்கிரசு''' | '1''' | '51.88%''' | **ஐக்கிய முற்போக்குக் கூட்டணி** |
| align=தேசியவாத காங்கிரசு கட்சி | align=0 | align=46.32% | இல்லை |  |
| புதுச்சேரி
(1) | 'இந்திய தேசிய காங்கிரசு''' | '1''' | '49.41%''' | **ஐக்கிய முற்போக்குக் கூட்டணி** |
| align= பாட்டாளி மக்கள் கட்சி | align=0 | align=34.32% | மூன்றாவது அணி |  |
# 2009 இந்தியப் பொதுத் தேர்தல்

## இவற்றையும் பாக்க

தமிழ்நாட்டில் இந்திய நாடாளுமன்றத் தேர்தல், 2009
# வார்ப்புரு:தகவற்சட்டம் தேர்தல்/doc

This infobox describes a presidential, primary, legislative or parliamentary election.  
For legislative elections with many parties, consider using instead.
# வார்ப்புரு:தகவற்சட்டம் தேர்தல்/doc

## Usage
# வார்ப்புரு:தகவற்சட்டம் தேர்தல்/doc

## Notes

The template can display up to nine parties or nominees at the same time, three per row. If exactly four are needed, use the first two on the top and bottom lines. This is done by only using the numbers 1, 2, 4 and 5 on the fields that require a number.  
All the fields that work for Legislative will also work for Parliamentary. The only difference between the two is the titles above the images.  
The template uses the party fields to display the party colour in the background of the images and some text. To turn this function off, input:
| party_colour = no
To override the calling of the party short name templates, input:
| party_name = no
To override the calling of the alliance short name templates, input:
| alliance_name = no
To override the colour for party1 or nominee1, input:
| colour1 = [HEX OF COLOUR, MINUS #]
The hex number must be entered without the hash for the field to work. The number (colour**1**) can be changed up to nine for different parties or Nominees. The fields work with both spellings of the word 'color'.  
In 2013, the Request for Comment (RFC) process established a consensus that third party candidates must poll over 5% to be included in an infobox, at least for elections in the United States. This was re-affirmed in 2017. RFCs on whether the 5% threshold is necessary for second-place finishers to be included in the infobox have been mixed. (See )
# வார்ப்புரு:தகவற்சட்டம் தேர்தல்/doc

## Notes

### Which leader to use

The parties are shown in the infobox in the order they came in the election. The "leader" of each party is the person leading the party through that election.
# வார்ப்புரு:தகவற்சட்டம் தேர்தல்/doc

## Examples

### Presidential

<syntaxhighlight lang="wikitext">
</syntaxhighlight>
# வார்ப்புரு:தகவற்சட்டம் தேர்தல்/doc

## Examples

### Presidential primary

<syntaxhighlight lang="wikitext">  
</syntaxhighlight>
# வார்ப்புரு:தகவற்சட்டம் தேர்தல்/doc

## Examples

### Legislative or parliamentary

<syntaxhighlight lang="wikitext">
</syntaxhighlight>
# வார்ப்புரு:தகவற்சட்டம் தேர்தல்/doc

## Examples

### By-election

<syntaxhighlight lang="wikitext">  
</syntaxhighlight>
# வார்ப்புரு:தகவற்சட்டம் தேர்தல்/doc

## Examples

### Annulled election

<syntaxhighlight lang="wikitext">  
</syntaxhighlight>
# வார்ப்புரு:தகவற்சட்டம் தேர்தல்/doc

## Microformat

Note: If no date is entered, then the microformat is not emitted.
# வார்ப்புரு:தகவற்சட்டம் தேர்தல்/doc

## Tracking category

-
# வார்ப்புரு:தகவற்சட்டம் தேர்தல்/doc

## TemplateData
"poll5_nominee6": {},
"poll5_nominee7": {},
"poll5_nominee8": {},
"poll5_nominee9": {},
"poll5_party1": {},
"poll5_party2": {},
"poll5_party3": {},
"poll5_party4": {},
"poll5_party5": {},
"poll5_party6": {},
"poll5_party7": {},
"poll5_party8": {},
"poll5_party9": {},
"poll5_source": {},
"poll5_source1": {},
"poll5_source2": {},
"poll5_source3": {}
}
}
</templatedata>  
<includeonly></includeonly>
# பழைய மாணவர்

**பழைய மாணவர்** அல்லது **முன்னாள் மாணவர்** (alumnus, alumni) என்பவர், முன்னாட்களில் பயின்ற கல்லூரி மாணவர்களையும், முன்னாட்களில் பயின்ற பள்ளி மாணவர்களையும் குறிக்கும் சொல். பல மாணவர்கள் கல்லூரி முடிந்த பின்பும் தொடர்பில் இருப்பர். பலர் அமைப்பு நோக்கிலும் செயற்படுவர்.  
தமிழகத்தில் பல பள்ளி, கல்லூரிகளில் முன்னாள் மாணவர் சங்கம் என்ற அமைப்பு இயங்கி வருகிறது. இவ்வமைப்புகள் தம்முடைய முன்னாள் மாணவர்களையும் இந்நாள் மாணவர்களையும் இணைக்கும் பொருட்டு செயல்பட்டு வருகிறது. இது மட்டுமின்றி ஆண்டுக்கு ஒரு முறையோ அல்லது தேவைப்படும்போதோ இவ்வமைப்புகளின் கூட்டம் கூட்டப்பெற்று, அந்த ஆண்டில் நடைபெற்ற பணிகள், அடுத்த ஆண்டு செயல்படுத்த வேண்டிய மாணவர்களுக்கு நன்மை பயக்கும் திட்டங்கள் போன்றவற்றைப் பற்றிய கலந்துரையாடல் நடைபெறும்.
# மனுஜோதி ஆசிரமம்

**மனுஜோதி ஆசிரமம்** தமிழ்நாட்டில் திருநெல்வேலி மாவட்டம் முக்கூடலில் இருந்து 7 கிலோ மீட்டர் தொலைவில் உள்ளது. "ஒன்றே குலம் ஒருவனே தேவன்" என்கிற கொள்கை நோக்கத்துடன் 1963-ல் பாலாசீர் லாறி (ஆங்கிலம் : Paulaseer Lawrie Muthukrishna) என்பவரால் இது துவங்கப்பட்டது.
# மனுஜோதி ஆசிரமம்

## பாலாசீர் லாறி

1921-ல் கேரள மாநிலம் மூணாறு பகுதியில் இருந்த லட்சுமி தேயிலைத் தோட்டம் எனும் இடத்தில் திருநெல்வேலி மாவட்டம், சாத்தான்குளம் அருகிலுள்ள அடையமங்கலம் கிராமத்தைச் சேர்ந்த தேவராஜையா என்பவரின் மகனாகப் பிறந்தவர் பாலாசீர் லாறி. இவர் தனது பள்ளிக் கல்வியை தூத்துக்குடி மாவட்டம் நாசரேத்திலும், கல்லூரிக் கல்வியை பாளையங்கோட்டை, சென்னை தாம்பரம் கிறித்துவக் கல்லூரியிலும் படித்து வேலூர் மருத்துவமனையில் பணியாற்றி வந்தார். 1947-ல் திருநெல்வேலி மாவட்டத்தைச் சேர்ந்த எபநேசர் நட்சத்திரம் என்பவரை வாழ்க்கைத் துணையாக்கிக் கொண்ட இவருக்கு ஆன்மீக நாட்டம் அதிகமாக இருந்ததால் 1953-ல் தனது பணியைத் துறந்து இறைபணியாகப் பிரசங்கங்கள் செய்து வந்தார்.
# மனுஜோதி ஆசிரமம்

## மனுஜோதி ஆசிரமம்

அதன் பின்பு கிறித்துவ மதப் பிரச்சாரகராக நாசரேத், நாகர்கோவில் பகுதிகளிலும் அதன் பின்பு கேரள மாநிலத்திலும் கிறித்துவ மதப் பிரச்சாரங்களைச் செய்து வந்தார். இந்தப் பிரச்சாரங்களின் மூலம் இவர் பல அரிய செயல்களைச் செய்ததால் தமிழகம் முழுவதும் மட்டுமில்லாமல் உலகின் பல பகுதிகளுக்கும் சென்று கிறித்துவ மதப் பிரச்சாரங்களைச் செய்யும் வாய்ப்பு அவருக்குக் கிடைத்தது. அப்போது அவர் கடவுள் ஒருவரே, இந்த மதங்கள் என்பது கடவுளுக்கான மார்க்கங்கள் என்பதை அனைத்து மக்களுக்கும் உணர்த்தும் விதமாக திருநெல்வேலி மாவட்டம் முக்கூடலில் இருந்து 7 கிலோ மீட்டர் தொலைவில் மனுஜோதி ஆசிரமம் ஒன்றை அமைத்து அந்தப் பகுதிக்கு சத்தியநகரம் என்று பெயரிட்டார். இங்கு "ஒன்றே குலம் ஒருவனே தேவன்" என்கிற கடவுள் கொள்கை வலியுறுத்தப் பட்டது. இங்கு 1965-ல் அனைத்து மதத்தைச் சேர்ந்தவர்களையும் கொண்டு "கூடாரப் பண்டிகை" என்று சிறப்பு விழா ஒன்று கொண்டாடப்பட்டது.
# மனுஜோதி ஆசிரமம்

## அவதாரப் புருசர்

1969-ம் வருடம் ஜீலை மாதம் 21ம் நாள். அன்றுதான் சந்திரனில் மனிதன் கால் தடம் பதித்த நாள். அன்று அமெரிக்கா விலிருந்த பாலாசீர் லாறியைச் சந்தித்த அமெரிக்கத் தீர்க்கதரிசியான வில்லியம் பிரான்மியம் என்பவர் "மனிதர்களை நல்வழிப்படுத்துவதற்காக கடவுள் மனிதன் உருவில் பூமியில் அவதரிப்பது உண்டு என்கிற சித்தாந்தத்தில்தான் அனைத்து வேதங்களிலும் கடவுள் மனித உருவில் வருவதாகக் கூறப்பட்டிருக்கிறது. தங்களிடம் அதற்கான அனைத்து அம்சங்களும் தெரிகிறது." என்று தெரிவித்தார். அன்றிலிருந்து பாலாசீர் லாறி ஆதி புருஷராக, ஸ்ரீ மந் நாராயணராக, பத்தாவது அவதாரமாக, அதாவது கல்கி அவதாரமாக அறிவிக்கப்பட்டார்.
# மனுஜோதி ஆசிரமம்

## ஆசிரம செயல்பாடு

1974-ல் இருந்து 1985 வரை வைகுண்ட யோகம், ஆதிபலி ரகசியங்கள், தர்ம வழிகாட்டுதல்கள் போன்ற வேதபாட விளக்கங்கள் இந்த ஆசிரமத்தில் சொல்லிக் கொடுக்கப்பட்டன. உலகின் பல பகுதிகளிலும் இவரது செயல்கள் அறியப்பட்டன. இதன் மூலம் இங்கு பல மதங்களைச் சேர்ந்த, சாதி, இன, மொழி வேறுபாடுகளில்லாத பலர் இங்கு வரத் துவங்கினர். அவர்கள் பாலாசீர் லாறியைக் கடவுளாகக் கருதினர்.
# மனுஜோதி ஆசிரமம்

## கல்கி ஜெயந்தி விழா

தனது பிறந்தநாளையே கொண்டாடாத பாலாசீர் லாறி கல்கி அவதாரமாக அறிவிக்கப்பட்ட நாள் - 1969 ம் வருடம் ஜூலை மாதம் 21ம் நாள் - அவரது பக்தர்களால் 1970 முதல் கல்கி ஜெயந்தி விழாவாக எட்டு நாட்கள் திருவிழாவாக இன்று வரை கொண்டாடப்பட்டு வருகிறது.
# மனுஜோதி ஆசிரமம்

## தற்போதைய செயல்பாடு

பாலாசீர் லாறி மறைவிற்குப் பிறகு இந்த ஆசிரமத்தின் தலைவரான தேவாசீர் லாறி மற்றும் அவரது துணைவியார் கீதா தேவாசீர் லாறி இந்த ஆன்மீகப் பணியைத் தொடர்ந்து செய்து வருகின்றனர். இந்த ஆசிரமத்தில் மட்டுமில்லாமல் உலகம் முழுவதும் பல மையங்கள் அமைக்கப்பட்டு வேதவழிபாட்டுப் பயிற்சி, தியானப் பயிற்சி போன்றவை அளிக்கப்படுகின்றன. இந்த ஆசிரமத்திற்கு தனி நபர்களிடமோ அல்லது நிறுவனங்களிடமோ நன்கொடையும் பெறப்படுவதில்லை. இந்த ஆசிரமத்திற்கு வரும் பக்தர்கள் அளிக்கும் காணிக்கைகளைக் கொண்டு செயல்படுத்தப்பட்டு வருகிறது.
# மனுஜோதி ஆசிரமம்

## ஆசிரம இணைய தளங்கள்

- இந்து மதம் சார்ந்தவர்களுக்கான இணைய தளம்
- கிறித்துவ மதம் சார்ந்தவர்களுக்கான இணைய தளம்
- இசுலாமிய மதம் சார்ந்தவர்களுக்கான இணைய தளம்
# ராஷ்டிரிய சுயம்சேவாக் சங்கம்

சங்கமானது ஆரம்பிக்கப்பட்ட பத்து வருடங்களுக்குள் வடஇந்தியாவில் பெற்ற செல்வாக்கு மிக அதிகம். இதற்கு மிக முக்கிய காரணம், சாதிய ஏற்றத்தாழ்வுகளை நீக்கி "இந்து" என்ற அடையாளத்துடன் ஒன்று சேர்வோம் என்பதாகும்.  
ஆர்.எஸ்.எஸ் இயக்கம் இந்தியாவில் மட்டுமில்லது வெளிநாடுகளிலும் வேறு சில பெயர்களால் இயங்குகின்றது. தென்னாப்பிரிக்காவில் *தெற்காசிய நண்பர்கள்* என்ற பெயரிலும், மியான்மரில் *சனாதன் தர்ம சுயம்சேவாக் சங்கம்* (எஸ்.டி.எஸ்.எஸ்), மொரிசியசில் *மொரிசியஸ் சுயம்சேவாக் சங்கம்* (எம்.எஸ்.எஸ்), மற்றும் ஐக்கிய அமெரிக்க நாட்டில் *இந்து சுயம்சேவாக் சங்கம்* (HSS) என்ற பெயரில் இயங்குகின்றது.  
இதன் முக்கியக் கொள்கை கலாச்சார தேசியவாதம் எனப்படுகிற முழு மனிதப்பற்றைக் கொண்டு உயிரான, தனித்துவம் மற்றும் நன்னெறிகளைக் கொண்ட பாரம்பரிய இந்தியாவிற்கு புத்துயிர் அளிப்பது தேசத்துக்கு சேவை செய்வதை அன்னை இந்தியாவுக்கு (பாரத மாதா) சேவை செய்வதாகக் கொண்டு இந்தியாவை தன் தாய் நாடாக நினைத்து அதை பாதுகாப்பது.  
ஆர்.எஸ்.எஸ் நேரடியாக தேர்தலில் பங்கு கொள்வதில்லை. அதன் கொள்கையை ஒற்றிருக்கும் கட்சிகளுக்கு ஆதரவளிக்கும். அதன்படி பாரதீய ஜனதாக் கட்சி ஆர்.எஸ்.எஸ் *சங்கப் பரிவார்* அமைப்புடன் அதிகத் தொடர்புடையது.
# ராஷ்டிரிய சுயம்சேவாக் சங்கம்

## அமைப்பு

ஆர் எஸ் எஸ் அமைப்பில் உறுப்பினரான சேர எவ்வித நடைமுறையும் இல்லை. உறுப்பினர் கட்டணம், அடையாள அட்டை வழங்கப்படுவதில்லை. தன்னார்வலர்கள் அருகில் உள்ள ஆர் எஸ் எஸ் கிளைக்குச் (ஷாகா) (அடிப்படை அலகு) சென்று தானாக உறுப்பினராக இணைந்து கொள்ள வேண்டியது. இவ்வமைப்பில் உறுப்பினர்களின் விவரங்கள் குறித்துக் கொள்ளப்படுவதில்லை. ஆர் எஸ் எஸ் தொண்டர்கள் பயிற்சியின் போது வெள்ளை நிற சட்டை, காக்கி நிற அரைக்கால் டவுசர் அணிந்து இருப்பர். தற்போது காக்கி நிற அரைக்கால் டவுசருக்கு பதிலாக பழுப்பு நிற முழுக்கால் டவுசர் அணிய தீர்மானிக்கப்பட்டுள்ளது.  
தேசிய அளவில் *சர்சங்கசாலக்* என்ற பெயரில் தேசியத் தலைவரும் மற்றும் பொதுச் செயலாளர் தலைமையில் அமைப்பு நிர்வாகிக்கப்படுகிறது. மாநில, மாவட்ட மற்றும் கிளைகள் அளவில் ஆர் எஸ் எஸ் பிரச்சாரகர் தலைமையில் அமைப்பு செயல்படுகிறது.  
குரு பூர்ணிமா அன்று மட்டும் உறுப்பினர்கள் தரும் குரு காணிக்கையை மட்டும் ஏற்றுக் கொள்ளப்படுகிறது. இந்தியா முழுவதும் இவ்வமைப்பில் 25 இலட்சம் முதல் 60 இலட்சம் உறுப்பினர்களும், 51,688 கிளைகளும் இருப்பதாக கணிக்கப்பட்டுள்ளது.
# ராஷ்டிரிய சுயம்சேவாக் சங்கம்

## தேர்தல் நடைமுறை

ஆர்எஸ்எஸ் அமைப்பின் தலைவர் பதவிக்கு தேர்தல் நடைபெறுவதில்லை. தற்போதைய தலைவர் எதிர்கால தலைவரைத் தேர்ந்தெடுப்பார். பின்னர் அமைப்பின் பொதுக்குழு புதிய தலைவருக்கு அங்கீகாரம் அளிக்கும். ஆர்எஸ்எஸ் அமைப்பில் தலைவர் பதவிக்கு பிறகு அதிக அதிகாரம் கொண்ட பொதுச்செயலாளர் பதவி கருதப்படுகிறது. மூன்றாண்டுகளுக்கு ஒருமுறை பொதுச்செயலாளர் தேர்வு நடைபெறும். பொதுக்குழுவில் பொதுச்செயலாளர் தேர்ந்தெடுக்கப்படுவார். மேலும் துணைப் பொதுச்செயலாளர் உள்ளிட்ட 20 பேர் கொண்ட நிர்வாகக்குழுவினர்கள் பொதுக்குழுக் கூட்டத்தில் தேர்வு செய்யப்படுவர். இப்பொதுக்குழுக் கூட்டத்தில் ஆர்எஸ்எஸ் மட்டுமின்றி சங்கப் பரிவார் எனப்படும் அதன் துணை அமைப்புகளின் நிர்வாகிகளும் இப்பொதுக்குழு கூட்டத்தில் பங்கெடுப்பர்
# ராஷ்டிரிய சுயம்சேவாக் சங்கம்

## தேசியத் தலைவர்கள் (Sarsanghchalaks)

**ராஷ்ட்ரீய ஸ்வயம்சேவக** சங்கத்தின் தேசியத் தலைவராக இருப்பவரின் முடிவின்படி, வருங்காலத் தலைவர் (*Sarsanghchalak*) தேர்ந்தெடுக்கப்படுகிறார். **ராஷ்ட்ரீய ஸ்வயம்சேவக** சங்கத்தின் தேசியத் தலைவர்கள் (*Sarsanghchalak*) பட்டியல்;
1. கேசவ பலிராம் ஹெட்கேவர் (1925–1930) மற்றும் (1931–1940)
1. இலட்சுமன் வாமன் பரஞ்பே (1930–1931)
1. எம். எஸ். கோல்வால்கர் (1940–1973)
1. மதுகர் தத்தாத்திரேய தேவ்ரஸ் (1973–1993)
1. ராஜேந்திர சிங் (1993–2000)
1. கே. எஸ். சுதர்சன் (2000–2009)
1. மோகன் பாகவத் (21 மார்ச் 2009 முதல் - தற்போது வரை)
# ராஷ்டிரிய சுயம்சேவாக் சங்கம்

## தேசியத் தலைவர்கள் (Sarsanghchalaks)

### பொதுச் செயலாளர்கள் (சர்காரியவா)

ராஷ்டிரிய சுயம்சேவாக் சங்கத்தின் அகில இந்திய பிரதிநிதிகள் சபை உறுப்பினர்கள் மூன்று ஆண்டுகளுக்கு ஒரு முறை நாக்பூரில் கூடி, பொதுச் செயலாளர் எனும் சர்காரியவா பதவிக்கு ஒருவரை தேர்வு செய்கின்றனர்.
- மோகன் பாகவத் - 2000 - 2009
- சுரேஷ் ஜோஷி - 2009 - 2021
- தத்தாத்ரேயா ஹோசாபலே - 2021 - தற்போது வரை
# ராஷ்டிரிய சுயம்சேவாக் சங்கம்

## சங்கப் பரிவார்

சங்கப் பரிவாரின் உறுப்பு அமைப்புகள்:
- பாரதிய ஜனதா கட்சி
- இந்து சுயம்சேவாக் சங்கம்
- விசுவ இந்து பரிசத்
- பஜ்ரங் தள்
- இந்து முன்னணி
- துர்கா வாகினி
- ராஷ்டிரிய சேவிகா சமிதி
- அகில பாரத வித்தியார்த்தி பரிசத்
- இந்து இளைஞர் சேனை
- இந்து மக்கள் கட்சி
- பாரதிய மஸ்தூர் சங்கம்
- ராம ஜென்மபூமி அறக்கட்டளை
- பாலகோகுலம்
- சுதேசி விழிப்புணர்வு இயக்கம்
- சேவா பாரதி
- பாரதிய கிசான் சங்கம்
- வித்யா பாரதி
- இந்து விவேக கேந்திரம்
- பாரதிய ஆய்வு மையம்
- வனவாசி கல்யாண் ஆசிரமம்
- ராஷ்டிரிய சீக்கியர் இயக்கம்
- முஸ்லீம் ராஷ்டிரிய மஞ்ச்
- சபரிமலை ஐய்யப்ப சேவா சமாஜம்
- சமசுகிருத பாரதி
- ஏகலைவன் கல்வி அறக்கட்டளை
- விவேகானந்த கேந்திரம்
# ராஷ்டிரிய சுயம்சேவாக் சங்கம்

## தடை

*ஆர் எஸ் எஸ்* மூன்று முறை இந்தியாவில் தடை செய்யப்பட்டது. 1948 காந்தி படுகொலை செய்யப்பட்ட பொழுது, அவசர நிலை (1975-77) அமலில் இருந்தபொழுதும் மற்றும் 1992 ல் பாபர் மசூதி இடிக்கப்பட்டபொழுதும் தடைசெய்யப்பட்டிருந்தது.
# ராஷ்டிரிய சுயம்சேவாக் சங்கம்

## தடை

### 1948 ஆம் வருட தடை

1948-ம் ஆண்டு ஜனவரி 30-ம் தேதி மகாத்மா காந்தி சுட்டுக் கொல்லப்பட்ட பிறகு, ஆர்.எஸ்.எஸ். இயக்கத்தைத் தடைசெய்து 1948 பிப்ரவரி 4-ல் அரசு அறிக்கை வெளியானது.இதில், காந்திஜியின் படுகொலைக்கு ஆர்.எஸ்.எஸ்-தான் காரணம் என்று கூறப்படவில்லை.  
என்று அரசு வெளியிட்ட தடை நடவடிக்கையில் காரணங்கள் விளக்கப்பட்டுள்ளன. ஆர்.எஸ்.எஸ். தன்னைத் திருத்திக்கொள்ள வேண்டும் என்ற அரசின் அறிவுரையை ஏற்காமலேயே, தங்கள் மீதான தடையை அரசு விலக்க வேண்டும் என்று கோல்வால்கர் விரும்புகிறார் என்று படேல் தலைமையிலான உள்துறை அமைச்சகம் 1948 நவம்பர் 14-ல் அறிக்கை வெளியிட்டது .
1948 செப்டம்பர் 11-ல் கோல்வால்கருக்கே ஒரு கடிதம் எழுதினார். இந்து சமுதாயத்துக்காக ஆர்.எஸ்.எஸ். ஆற்றிவரும் தொண்டுகளைப் பாராட்டினாலும் அதன் ஆட்சேபிக்கத்தக்க செயல்பாடுகளைப் பட்டியலிட்டார். இதற்குப் பிறகு , ஆர்.எஸ்.எஸ். அமைப்பு மீதான தடையை விலக்க சில முக்கிய நிபந்தனைகளை படேல் விதித்தார். "இந்திய தேசியக் கொடியை மதிப்போம், வெளிப்படையாகச் செயல்படுவோம், அமைதியான வழிமுறைகளிலேயே ஈடுபடுவோம், அரசியல் நடவடிக்கைகளிலிருந்து விலகி நிற்போம்" என்பது அந்த நிபந்தனைகளில் சில. ஆர்.எஸ்.எஸ். கலாச்சாரப் பணியில்தான் ஈடுபடும். அரசியலில் ஈடுபடாது என்று ஆர்.எஸ்.எஸ். தனது அமைப்பு விதியிலேயே வரையறுத்து 1949-ல் படேலிடம் அளித்தது. ஆர்.எஸ்.எஸ். அமைப்பு விதியின் 4 (பி) பிரிவு இதைத் தெரிவிக்கிறது. இதன் பிறகே 1949 ஜூலை 11-ல் ஆர்.எஸ்.எஸ். மீதான தடை விலக்கப்பட்டது..
# ராஷ்டிரிய சுயம்சேவாக் சங்கம்

## இதனையும் காண்க

- சங்கப் பரிவார்
- ராசுட்ரிய சேவிகா சமிதி
- இந்து சுயம்சேவாக் சங்கம்
- ராசுட்ரிய சீக்கியர் இயக்கம்
# இராபின் ஊட்

நகரில் வைக்கப்பட்டுள்ள சிலை]]  
**இராபின் ஊட்** அல்லது **ராபின் ஹூட்** (*Robin Hood*) ஆங்கில நாடோடிக்கதைகளின் மூலப்பிரதியே இந்த ராபின் உட் கதை.இது இடைக்காலங்களில் உருவாகியக் கதை. **ஏழைகளின் பங்களான்** எனப்படும் இவன் பெருஞ்செல்வந்தர்களின் செல்வங்களை முறையற்ற வகையில் களவாடி அவற்றை ஏழைகளுக்குப் பகிர்ந்தளித்து வாழ்வு நடத்தியவனின் கதை.  
உண்மை நிகழ்வாக கூறுவதற்கான வரலாற்று ஆதாரங்கள் எதுவும் இல்லை.  
இக்கதையைத் தழுவி பலத் திரைப்படங்கள் , தொலைக்காட்சித் தொடர்கள், மற்றும் நாடகங்கள் மக்களின் ரசனைக்கு ஏற்ப இன்றளவும் நடத்தப்பட்டு வருகின்றன.  
இக்கதையின்படி இவன் வாழ்ந்த இடமாகக் கூறப்படும் இடம் **லாக்ஸ்லே**, (லாக்ஸ்லே வின் இளவரசன்) நாட்டிங்காம் அரண்மணை அருகில் நடந்தவையாகக் கதைகளில் கூறப்பட்டுள்ளது. கதையின்படி வாழ்ந்த காலம் *16 ம்* நூற்றாண்டாக இருக்கலாம் மறைந்தது *17 அல்லது 18* ம் நூற்றாண்டாக இருக்லாம் என கருதப்படுகின்றது.  
தமிழ்த் திரைப்படங்களில் இது போன்ற ஏழைப்பங்காளானாக வரும் கதாபாத்திரங்களுக்கு ராபின் உட் என்னும் அடைமொழியுடன் கூடிய பெயர்களை வைப்பதுண்டு. உதாரணம் **நான் சிகப்பு மனிதன்**.
# வெலிகமை

**வெலிகமை** அல்லது **வெலிகாமம்** என்பது (*Weligama*, வெலிகம) இலங்கையின் தென் மாகாணத்தில் மாத்தறை மாவட்டத்தில் அமைந்துள்ள ஒரு முக்கிய நகராகும். இது கொழும்பிலிருந்து 144 கி.மீ. தெற்கில் அமைந்துள்ளது. பிராந்தியத்திலுள்ள முதன்மையான பட்டினங்களாகிய காலி, மாத்தறை, அம்பாந்தோட்டை ஆகியவற்றுக்கு இணையான ஒரு வணிக நகராகும் இது. மேலும் இது பூகோள அமைப்பில் முக்கியமான இடத்தினைப் பெறுகின்றது. இலங்கையிலுள்ள பிரதான குடாக்களுள் முக்கியமானதும் ஆகும். வெலிகமை தென்னிலங்கையில் புகழ் பெற்ற சுற்றுலா நகரமும் ஆகும். வெலிகமையிலுள்ள அக்கிரபோதி விகாரை, அதன் அரச மரம் என்பவற்றின் வரலாற்றைப் பார்க்கையில், கிட்டத்தட்ட இரண்டாயிரத்து ஐந்நூறு ஆண்டுகளுக்கு மேலாக தொடர்ச்சியான மனிதக் குடியிருப்பைக் கொண்டுள்ள ஓர் ஊராக வெலிகமை திகழ்வதை அவதானிக்கலாம்.  
வெலிகமை நகர சபை, வெலிகமை பிரதேச சபை ஆகிய இரு உள்ளூராட்சி அமைப்புகளும், வெலிகமைப் பிரதேச செயலாளர் பிரிவு, வெலிப்பிட்டிப் பிரதேச செயலாளர் பிரிவு ஆகிய இரு அரச நிருவாக அமைப்புகளும் இங்கு காணப்படுகின்றன. வெலிகமையிலுள்ள பெனேட்டியனைப் பகுதியில் குடாகல்கந்தை எனப்படும் இயற்கையான காட்டுப் பகுதி அரசாங்கத்தால் பாதுகாக்கப்படுகிறது.
# வெலிகமை

## இயற்கையமைப்பு

இங்கு ஓடும் பொல்வத்து ஒயா எனப்படும் நதி பல்வேறு இடங்களிலும் வளைந்து நெளிந்து செல்வதால், இது வெலிகமையின் பற்பல பகுதிகளையும் தொட்டுச் செல்கிறது. பண்டைக் காலத்தில் இலங்கையின் பல்வேறு இடங்களில் அமைந்திருந்த இயற்கைத் துறைமுகங்களுள் ஒன்றான பொல்வத்து கங்கை அல்லது பொல்வத்து ஒயா என்ற ஆற்றின் கழிமுகத்தில் அமைந்திருந்த வெலிகாமப் பட்டினம் *மகாவாலுக்காகமை* என்றழைக்கப்பட்டது. இதனாலேயே ஆதி காலந்தொட்டே அரபுக் குடியிருப்புக்கள் இங்கு ஏற்படலாயின. பண்டைய கப்பற்றுறையிலிருந்த பள்ளிவாயலே இன்று கப்பற்றுறைப் பள்ளிவாயல் என்றழைக்கப்படுகிறது. இது தற்காலத்தில் கப்துறைப் பள்ளிவாயல் என்று மருவி வழங்கப்படுகிறது. இதிலிருந்து பார்த்தால் வெலிகமையின் துறைமுகப் பகுதியை மிகத் தெளிவாகக் காணலாம்.  
தற்காலத்தில் வெலிகமையின் ஒரு பகுதியான மிரிசையில் மீனவத் துறைமுகமொன்று காணப்படுகின்றது. இதனை அண்டியே 0.32 கி.மீ.<sup>2</sup> கராண்டுவைக் களப்பு காணப்படுகிறது.  
தாழ் நில ஈரவலயத்தில் அமைந்துள்ளமையால் இங்கு பொதுவாக இதமான காலநிலை நிலவுகிறது. கடலில் நீர்மட்டம் உயர்ந்து ஆற்று நீர்மட்டம் குறையும் காலங்களில் சுறா மீன்கள் பொல்வத்து கங்கையினுள் ஊடுருவுவதுண்டு. ஆற்றின் இருமருங்கிலும் ஆங்காங்கே காணப்படும் புதர் நிறைந்த இடங்களில் முதலைகள் வாழ்கின்றன. ஆற்றில் நீர்நாய்களும் ஆற்று நண்டுகளும் ஆற்று மட்டிகளும் காணப்படுகின்றன. உட்புறக் காடுகளில் செங்குரங்கு, சருகுமான், கொடும்புலி, வரி முயல், முள்ளம் பன்றி, உடும்பு, பொன் மரநாய், கீரிப் பிள்ளை, நீர் நாய் போன்ற விலங்குகளும், குந்துகாலி, பாலகன், நீர்க்காகம், மைனா, மாம்பழத்தி, மயில், குயில், செம்பகம், சிச்சிலி, கொக்கு, மணிப் புறா போன்ற பறவைகளும் வாழ்கின்றன. அவுத்திரேலியா, சைபீரியா போன்ற இடங்களிலிருந்து வலசை போகும் பம்பலி கொக்கு, மானில் போன்ற பறவையினங்கள் சிலவற்றையும் இங்குக் காணலாம். மலைப்பாம்பு, நாகம், புடையன், சாரை, வெள்ளாலை, மாபில்லன் போன்ற பாம்பினங்களும் காணப்படுவதுண்டு.  
உட்பகுதிகளில் நல்ல குடிநீர் கிடைக்கிறது. ஆயினும் கடற்கரையை அண்டிய இடங்களில் நீர் சற்று உவர்ப்பாக உள்ளது. ஆங்காங்கே சிறு மலைகள் காணப்படுகின்றன. கடலை அண்மித்த மலைகளற்ற சமதரையான இடங்களில் நிலத்தடியில் சிப்பிகள், சங்குகள், பவளங்கள் போன்ற கடலுயிரினங்களின் புதைபடிவங்கள் ஏராளமாகக் கிடைக்கின்றன.
# வெலிகமை

## வரலாற்று முக்கியத்துவம்

முதலாம் விஜயபாகு மன்னனின் (பொ.கா. 1055 - பொ.கா. 1110) காலத்தில் இராசரட்டை சோழர்களால் ஆக்கிரமிக்கப்பட்டது. அங்கிருந்து தப்பிய மன்னன் உறுகுணையின் ஆட்சிப் பொறுப்பை ஏற்ற போதிலும் சில காலம் மறைந்து வாழ வேண்டிய நிலைமை ஏற்பட்டது. அப்போது வெலிகமையிலுள்ள கராண்டுவைக் களப்பினருகிலுள்ள சிறிபத்தனை எனும் சிறு தீவிலேயே முதலாம் விஜயபாகு மன்னன் மறைந்து வாழ்ந்தான் என்பதாக வரலாற்றுச் சான்றுகள் கிடைக்கப் பெறுகின்றன. ஆயினும் அவ்விடத்திலிருக்கும் சிலை மகாயான பௌத்தத்தில் முக்கிய இடம் வகிக்கும் அவலோகதீசுவர போதிசத்துவருடையதாகும். பொ.கா. ஆறாம் அல்லது ஏழாம் நூற்றாண்டில் செதுக்கப்பட்டுள்ள இச்சிலை 383 சதம மீற்றர் உயரமுடையதாகும். முற்காலத்தில் இலங்கையில் மகாயான பௌத்தம் நிலவியமைக்கு ஆதாரமாக இச்சிலை கொள்ளப்படுகிறது.  
வெலிகமையில் காணப்படும் இராசகுலவடன விகாரை கலிங்க மரபு ஆட்சியாளனான நிசங்க மல்லனின் இறப்பின் பின்னர் இலங்கையை ஆண்ட அவனது மனைவி கல்யாணவதி அரசியால் கட்டப்பட்டதாகும். ஆதி காலத்தில் இஸ்லாமியப் பிரச்சாரத்துக்காக பகுதாதிலிருந்தும் யெமனிலிருந்தும் இலங்கைக்கு வந்து சேர்ந்த பனூ ஹாசிம் மரபினர் பெரும்பாலும் வெலிகமையிலேயே குடியேறினர். மௌலானாக்கள் என்றழைக்கப்படும் இவர்களினூடாக இஸ்லாமியப் பேரரசுக்கும் இலங்கைக்குமிடையே உறவு நிலவ வழியேற்பட்டது. முஸ்லிம்களுக்கு எதிராகப் போர்த்துக்கேயரால் நிகழ்த்தப்பட்ட கொடூரமான அடக்குமுறைகளின் காரணமாக இப்பகுதியிலிருந்து முஸ்லிம்கள் பலர் வெளியேறவும் கொல்லப்படவும் நேர்ந்தது. வெலிகமையில் காணப்படும் பாலத்தடிப் பள்ளிவாயல் பொ.கா. 1200 ஆம் ஆண்டளவில் கட்டப்பட்டதாகும். பின்னர் போர்த்துக்கேயப் படைத்தளம் வெலிகமையில் நிறுவப்பட்டது. மதுராபுரிப் பகுதியினுள் அமைந்துள்ள இவ்விடமே *ஹட்டன்கெவத்த* (හටන් ගෙවත්ත - படைமுகாம்) என்றழைக்கப்படுகிறது. போர்த்துக்கேயர் வெலிகமையிலும் ஒரு கோட்டையைக் கட்ட முனைந்தனர். அதனைத் தடுப்பதற்காக உடனடியாகச் செயலிலிறங்கிய ஒல்லாந்துக்காரர்களுக்கும் போர்த்துக்கேயருக்குமிடையே இங்கு கடும் சமர் நிலவியது.  
2004 ஆம் ஆண்டு திசெம்பர்த் திங்களில் நிகழ்ந்த இந்து சமுத்திரக் கடற்கோளினால் வெலிகமையில் 2200 வீடுகள் அழிவுற்றதுடன், 469 பேர் இறந்தனர்.
# வெலிகமை

## பண்பாடு

இலங்கையின் கரையோரப் பகுதிகள் போர்த்துக்கேயர், ஒல்லாந்தர் ஆகியோரால் ஆளப்பட்ட காலத்தில் வெலிகமையிலும் குறிப்பிடத் தக்களவு பண்பாட்டுத் தாக்கங்கள் ஏற்பட்டன. ஒல்லாந்து நாட்டில் சிறந்து விளங்கிய இறேந்தை பின்னும் கலையை இன்றும் வெலிகமையின் கரையோரப் பகுதிகளில் காணலாம்.  
வெலிகமைப் பகுதியில் நெடுங்காலம் நிலைத்திருக்கும் ஆல மரங்கள் காணப்படுகின்றன. வெலிகமையின் புறநகரப் பகுதியான தெனிப்பிட்டியிலிருந்த ஆல மரத்தைப் பற்றி கஜமன் நோனா என்ற பெண் கவி பாடிய பாடல்கள் சிங்கள இலக்கியத்தில் மிக முக்கிய இடத்தைப் பெற்றுள்ளன.  
முதலாம் பராக்கிரமபாகு மன்னனின் காலத்தில் இயற்றப்பட்ட கோகில சந்தேசய (குயில் விடு தூது), கிரா சந்தேசய (கிளி விடு தூது) ஆகிய தூது இலக்கியங்கள் மகா வெலிகமை எனும் முஸ்லிம் குடியேற்றத்தைப் பற்றியும் வெலிகமையில் வாழ்ந்த சோனகப் பெண்களைப் பற்றியும் கூறுகின்றன.  
வெலிகமையிலிருக்கும் தப்ரபேன் தீவைச் சூழவுள்ள இடங்கள் ஒரு சில ஹொலிவூட் திரைப்படங்களுக்கான படப்பிடிப்புக் களங்களாயின. இத்தீவைப் பற்றி எழுதப்பட்ட பாடல்களும் நூல்களும் கூடக் காணப்படுகின்றன.  
ஆயிரக் கணக்கான ஆண்டுகளாக அரபுக் குடியேற்றங்களைக் கொண்டுள்ள வெலிகமையில் முஸ்லிம்களின் இடம் மிக முக்கியமானதாகும். இலங்கையின் முதலாவது அறபு இசுலாமியக் கல்லூரியாகிய பாரி மதுரசாவின் நூற்றாண்டு விழாவையொட்டி 1984 ஆம் ஆண்டு திசெம்பர் 24 ஆம் திகதி ஒரு அஞ்சல் முத்திரையும், வெலிகமையில் முக்கிய தளத்தைக் கொண்டுள்ள அகில இலங்கை றிபாய் தரீக் சங்கத்தின் 125 ஆம் ஆண்டு நிறைவையொட்டி 2002 யூலை 26 ஆம் திகதி ஒரு அஞ்சல் முத்திரையும் இலங்கை அஞ்சல் திணைக்களத்தால் வெளியிடப்பட்டன.  
வெலிகமை நகரினுள் ஒல்லாந்தர் காலக் கிறித்தவ ஆலயமொன்றும் ஆங்கிலேயர் காலக் கிறித்தவ ஆலயமொன்றும் காணப்படுகின்றன. வெலிகமையின் புறநகர்ப் பகுதிகளில் மேலும் சில கிறித்தவ ஆலயங்கள் காணப்படுகின்றன. இலங்கைக்கு வந்த மெத்தோடிஸ்த திருச்சபையினர் முதன் முதலாக வெலிகமையிலேயே வந்திறங்கினர். இந்துக் கோயில்கள் என்று குறிப்பிடத் தக்களவு எதுவும் காணப்படுவதில்லையாயினும் முற்கால இந்துக் கோயில்கள் தற்காலத்தில் பௌத்த விகாரைகளாகப் பரிணமித்துள்ள சில இடங்கள் இருக்கின்றன.
# வெலிகமை

## பொருளாதாரம்

வெலிகமையின் கரையோரப் பகுதிகளில் மீன்பிடி, சுற்றுலாத்துறை என்பன சார்ந்த பொருளாதார நடவடிக்கைகள் இடம் பெறுகின்றன. மெறியற் ஹோட்டல் போன்ற சர்வதேச தரத்திலான ஐந்து நட்சத்திர விடுதிகள் உட்பட பல்வேறு சுற்றுலா விடுதிகள் இங்கு காணப்படுகின்றன. கபலானை, மிதிகமை, மிரிசை போன்ற இடங்கள் இந்து சமுத்திரத்தில் கடற்சருக்கலுக்குப் புகழ் பெற்ற இடங்களாகும். வெலிகமைக் கடலின் சில பகுதிகளில், குறிப்பாக கொவியாப்பானை, கப்பரத்தொட்டை போன்ற இடங்களில் உயிருள்ள அழகிய பவளப் பாறைகளைக் காணலாம்.  
வெலிகமையின் மிரிசைத் துறை முகத்துக்கு அண்மித்த பகுதிகளில் விந்துத் திமிங்கிலம், நீலத் திமிங்கிலம், உடொல்பின்கள் போன்ற கடல்வாழ் முலையூட்டி இனங்கள் காணப்படுகின்றன. இங்கு இலங்கைக் கடற்படையினர் சுற்றுலாப் பயணிகளுக்கான திமிங்கிலக் காட்சிகளுக்காக அவர்களைத் தமது படகுகளில் கூட்டிச் செல்கின்றனர். பண்டைய துறைமுகம் இருந்த இடத்துக்கு அண்மித்ததாக வெலிகமைக் குடாவின் தென் கோடியில் கப்பற் போக்குவரத்துக்கான ஒரு துறைமுகத்தை அமைக்க அரசாங்கம் திட்டமிட்டுள்ளது.  
இங்கு வாழும் சோனக முஸ்லிம்கள் பெரிதும் வணிக நடவடிக்கைகளில் ஈடுபடுகின்றனர். நகரின் உட்பகுதிகளிலும் அண்டிய பகுதிகளிலும் தேயிலைத் தோட்டங்களும் தென்னந் தோப்புக்களும் கறுவாத் தோட்டங்களும் நெற்கழனிகளும் மரக்கறித் தோட்டங்களும் காணப்படுகின்றன. சில பகுதிகளில் இறப்பர்த் தோட்டங்களும் பைன் மரத் தோட்டங்களும் காணப்படுகின்றன. இங்கு நீர்ப்பாசனத்தை விருத்தி செய்வதற்காக 1887 ஆம் ஆண்டு அப்போதைய ஆங்கிலேய அரசினால் வெலிகமையில் 300 ஏக்கர் பரப்பளவான பொறாளைக் குளத்தை அபிவிருத்தி செய்ய நடவடிக்கை மேற்கொள்ளப்பட்டது. வெலிப்பிட்டிப் பகுதியில் பொல்வத்து கங்கைக்குக் குறுக்காகக் கட்டப்பட்ட ஒரு அணைக்கட்டு நூற்றுக் கணக்கான ஏக்கர் வயல் நிலங்களுக்கு நீர் பாய்ச்ச உதவுகிறது. வெலிகிந்தை தொழிற்புரம், உடுக்காவை, மிதிகமை ஆகிய இடங்களில் இறப்பர்த் தொழிற்சாலைகள், வாகனங்களுக்கான தயர்த் தொழிற்சாலைகள், ஆடைத் தொழிற்சாலைகள், உலோக வேலைத் தொழிற்சாலைகள், பழங்களைப் பதனிடும் தொழிற்சாலைகள் போன்றன காணப்படுகின்றன. கும்பல்கமைப் பகுதியில் பாரம்பரிய மட்பாண்ட உற்பத்தி நடைபெறுகிறது.  
வெலிகமையின் உட்புறத்தில் வெலிப்பிட்டி பிரதேச செயலாளர் பிரிவுக்கு உட்பட்ட சில பகுதிகளில் இரத்தினக் கல் அகழ்வும் இடம்பெறுவதுண்டு. பல நூற்றாண்டுகளாகவே வெலிகமை வாழ் முஸ்லிம்கள் இரத்தின வணிகத்தில் ஈடுபடுகின்றனர். இவர்களால் விற்கப்பட்ட இரத்தினங்களுள் 1887 ஆம் ஆண்டு விற்கப்பட்ட 1867 கீறாத்து நிறையுடைய பசுங்கல் குறிப்பிடத் தக்கதாகும்.  
பண்டைக் காலத்தில் பொல்வத்து கங்கையின் கழிமுகம் அமைந்துள்ள இடமான பொல்வத்துமோதரை (Bellipettimodere) என்னுமிடத்தில் துறைமுகம் அமைந்திருந்ததுடன், அங்கு ஒரு நீதிமன்றமும் காணப்பட்டது. இங்கிருந்து நெடுந்தொலைவுக்கு ஆற்றின் இருமருங்கிலும் கிங் மரங்களும், கின்னைத் தாவரங்களும், கண்டல் தாவரங்களும், இலங்கைக்கு அகணியமான ஒரு சில மூங்கில் வகைகளும் நிறைந்து காணப்படுகின்றன. தற்காலத்தில் இவ்விடத்திலிருந்து பொல்வத்து கங்கையினூடாக உல்லாசப் பயணிகளுக்கான படகுச் சேவைகள் இடம்பெறுகின்றன.  
பன்னெடுங் காலமாகவே இங்கு தென்னை சார்ந்த தொழில்கள் இடம் பெறுகின்றன. பொல்வத்தை, மதுராபுரி, மிதிகமை போன்ற சிற்சில இடங்களில் தும்புத் தொழிற்சாலைகளும் கொப்பரா காய்ச்சுமிடங்களும் காணப்படுகின்றன.
# வெலிகமை

## கல்வி

வெலிகமையில் ஐந்து தமிழ் மொழி மூலம் கற்பிக்கும் முஸ்லிம் பாடசாலைகளும் கிட்டத்தட்ட முப்பது சிங்களப் பாடசாலைகளும் அமைந்துள்ளன. ஆங்கில மொழிமூலம் கல்வி வழங்கும் தனியார் பாடசாலைகள் நான்கும் இந்நகரினுள் இருக்கின்றன. இவை தவிர (பாரி (ஆ), முர்ஸிய்யா (ஆ), ஹிழ்ரிய்யா (ஆ), ஸலாஹிய்யா (ஆ), ஸலாஹிய்யா (பெ), றிபாயிய்யா (ஆ), றிபாயிய்யா (பெ), ஹப்ஸா (பெ) ஆகிய) எட்டு அறபு இஸ்லாமியக் கலாசாலைகளும் ஒரு சில பிரிவெனாக்களும் (பௌத்த நெறிப் பாடசாலைகள்) காணப்படுகின்றன. இவற்றுள் மூன்று அறபு இஸ்லாமியக் கலாசாலைகள் முற்றிலும் பெண்களுக்கானவையாகும்.
# வெலிகமை

## மருத்துவம்

இந்நகரில் அரசாங்க மருத்துவமனைகள் ஐந்தும், மகப்பேற்று தாய் சிசு மருத்துவ நிலையங்கள் ஏழும், அரசாங்க ஆயுர்வேத மருத்துவமனைகளிரண்டும், தனியார் மருத்துவமனைகளிரண்டும் காணப்படுகின்றன. இவை தவிர வெலிகிந்தையிலுள்ள பௌத்த விகாரையுடனிணைந்த சிறீ சுதர்சன பிரிவெனாவில் ஆயுர்வேத மருத்துவக் கல்லூரியொன்று மிக அண்மைக் காலம் வரை இயங்கிய போதிலும் தற்காலத்தில் அங்கு மருத்துவம் கற்பிக்கப்படுவதில்லை. ஹல்லலை, வட்டக்கொடை போன்ற இடங்களில் மூலிகைத் தோட்டங்கள் காணப்படுகின்றன.  
வெலிகமையின் புறநகர்ப் பகுதியான உடுக்காவையில் பாம்புக் கடிக்கும் வேறு நச்சுக் கடிகளுக்கும் மருந்து செய்யும் மருத்துவமனையொன்றும் பாம்புப் பண்ணையொன்றும் காணப்படுகின்றன. அங்கு இலங்கைக்கு அகணியமான இருபதுக்கு மேற்பட்ட பாம்பினங்கள் உட்பட பல நூற்றுக் கணக்கான பாம்பினங்களும் நச்சுச் சிலந்திகளும் வளர்க்கப்படுகின்றன.
# வெலிகமை

## இவ்வூரின் பிரபலங்கள்

- த. சா. அப்துல் லத்தீப் - முதலாவது பயிற்றப்பட்ட முஸ்லிம் ஆசிரியர்
- பதியுத்தீன் மஹ்மூத் - முன்னாள் கல்வியமைச்சரும் சுகாதார அமைச்சரும்
- சுஹைர் - முன்னாள் நாடாளுமன்ற உறுப்பினர்
- ஹேமால் குணசேக்கரா - முன்னாள் பிரதியமைச்சர்
- மேஜர் மொண்டேகு ஜயவிக்கிரம - முன்னாள் பொதுத்துறை அமைச்சரும் வடமேல் மாகாண ஆளுநரும்
- அலவி மௌலானா - முன்னாள் அமைச்சரும் மேல் மாகாண ஆளுநரும்